การประกวดเพลงยูโรวิชันปี 2026

**[[การประกวดเพลงยูโรวิชัน]]ปี 2026** (, ) เป็นการประกวดเพลงซึ่งจะจัดขึ้นเป็นครั้งที่ 70 ที่กรุงเวียนนา ประเทศออสเตรีย จัดขึ้นภายหลังชัยชนะของเจเจ ด้วยเพลง "เวสทิดเลิฟ" ในปีก่อนหน้า การประกวดจะดำเนินการโดยสหภาพการแพร่สัญญาณวิทยุและโทรทัศน์แห่งยุโรป (อีบียู) และมีเอิสเตอร์ไรชิเชอร์รุนท์ฟุงค์ (โอแอร์เอ็ฟ) เป็นเจ้าภาพ โดยจัดขึ้นในวีเนิร์ชทัทฮัลเลอ การประกวดในรอบรองชนะเลิศจัดขึ้นในวันที่ 12 และ 14 พฤษภาคม และในรอบชิงชนะเลิศจะจัดขึ้นในวันที่ 16 พฤษภาคม ในการประกวดนี้มีวิกโทรีอา สวารอฟสกี และมิชชาเอล โอสทร็อฟสกีเป็นพิธีกร

ในการประกวดปี 2026 มีประเทศเข้าร่วมทั้งหมด 35 ประเทศ ซึ่งนับว่าเป็นครั้งที่ประเทศเข้าร่วมน้อยที่สุดตั้งแต่ โดยมี  และที่กลับมาเข้าร่วมอีกครั้ง และมี    และที่ประกาศไม่เข้าร่วมการประกวดอีกครั้ง เพื่อแสดงจุดยืนในการต่อต้านการเข้าร่วมการประกวดของภายหลังการฆ่าล้างเผ่าพันธุ์กาซา

## สถานที่จัดงาน

การประกวดปี 2026 มีกำหนดจัดขึ้นในเวียนนา ประเทศออสเตรีย ภายหลังการชนะของประเทศด้วยเพลง "เวสทิดเลิฟ" โดยเจเจในการประกวดปี 2025 ครั้งนี้ถือเป็นครั้งที่สามที่จัดขึ้นในออสเตรีย ซึ่งเคยเป็นเจ้าภาพมาก่อนแล้วใน และใน โดยทั้งสองครั้งจัดขึ้นในเวียนนา สถานที่จัดการประกวดที่ได้รับเลือกคือ วีเนิร์ชทัทฮัลเลอ ความจุ 16,152 ที่นั่ง ซึ่งเคยเป็นสถานที่จัดการประกวดปี 2015

นอกจากสถานที่จัดงานหลักแล้ว ราเทาสปลาทซ์จะเป็นที่ตั้งของยูโรวิชันวิลเลจ ซึ่งจัดแสดงการแสดงของผู้เข้าร่วมการประกวดและศิลปินท้องถิ่น รวมถึงการฉายภาพยนตร์สดสำหรับสาธารณชนทั่วไป ส่วนศาลากลางเมืองเวียนนาจะเป็นสถานที่จัดงานยูโรคลับ ซึ่งจัดงานเลี้ยงหลังการประกวดอย่างเป็นทางการและการแสดงส่วนตัวของผู้เข้าร่วมการประกวด รวมถึงพิธีเปิดและกิจกรรม "พรมสีเทอร์คอยส์" ที่ผู้เข้าแข่งขันและคณะจะเข้าพบสื่อมวลชนและสาธารณะชน ซึ่งจะจัดในวันที่ 10 พฤษภาคม ทั้งสองสถานที่จะมีการจัดกิจกรรมเหมือนที่เคยจัดในการประกวดปี 2015

### การคัดเลือก

หลายเมืองในออสเตรียได้แสดงความตั้งใจที่จะเสนอตัวเป็นเจ้าภาพในการประกวดปีถัดไปภายหลังชัยชนะในปี 2025 เมื่อวันที่ 18 พฤษภาคม ค.ศ. 2025 มิชชาเอล ลูทวิช นายกเทศมนตรีเมืองเวียนนา ได้ประกาศเจตจำนงในการเสนอตัวเป็นเจ้าภาพ  ผู้อำนวยการใหญ่ของโอแอร์เอ็ฟ ได้เน้นย้ำถึงความเหมาะสมของสถานที่และความใกล้ชิดกับท่าอากาศยานเป็นเกณฑ์สำคัญในกระบวนการคัดเลือก ในขณะที่ ผู้อำนวยการโครงการของโอแอร์เอ็ฟ สังเกตเห็นว่าไม่มีสนามกีฬาขนาดใหญ่ที่สร้างขึ้นใหม่ในช่วงไม่กี่ปีที่ผ่านมา แต่สนับสนุนให้เทศบาลที่มีแผนการดำเนินงานที่เป็นไปได้ยื่นสมัครคัดเลือก ต่อมาในวันนั้น กราทซ์ได้ระบุว่ากำลังพิจารณาข้อเสนอที่เป็นไปได้ โดยเอลเก คาร์ นายกเทศมนตรี ได้กล่าวว่าชตัทฮัลเลอกราทซ์อาจเป็นสถานที่ที่เหมาะสม นอกจากนี้โอเบอร์วาร์ทในรัฐบัวร์เกินลันท์ก็ได้แสดงความสนใจในการเป็นเจ้าภาพด้วยเช่นกัน

นอกจากนี้ เมื่อวันที่ 18 พฤษภาคม อินส์บรุคและเว็ลส์ยังยืนยันว่าพวกเขาจะเสนอตัวเป็นเจ้าภาพด้วย โดยจะใช้ออลิมเปียฮัลเลอและอาคารแห่งใหม่เป็นสถานที่จัดการประกวดตามลำดับ และได้มีการเสนอชวาทซ์ชิลท์-ไฟรไซต์เซินทรูมส์ในกราทซ์เป็นอีกหนึ่งสถานที่จัดการประกวด เมืองคลาเกินฟวร์ทในรัฐคารินเทียตัดสินใจไม่รับข้อเสนอ โดยทางรัฐได้ตั้งข้อสังเกตถึงการประเมินก่อนก่อนการประกวดเมื่อในปี 2015 ที่พบว่าสนามกีฬาเวิร์ทเทอร์เซจำเป็นจะต้องมีการปรับเปลี่ยนครั้งใหญ่ซึ่งมีต้นทุนสูงเพื่อให้เป็นไปตามข้อกำหนดในการเป็นเจ้าภาพ ดังนั้นจึงได้มีการตัดสินใจว่าจะไม่เสนอตัวเป็นเจ้าภาพจัดการประกวดในภูมิภาคนี้

ซัลทซ์บวร์คตัดสินใจไม่รับข้อเสนอนี้ด้วยเช่นกัน โดย นายกเทศมนตรีของเมืองซัลทซ์บวร์ค ชี้ให้เห็นถึงข้อจำกัดทางการเงินและการไม่พร้อมของซัลทซ์บัวร์คาเรนา อย่างไรก็ตามทางรัฐซัลทซ์บวร์คได้แสดงความเห็นต่างจากอืนเกอร์ โดยต่างจากตัวเมืองซัลทซ์บวร์ค ทางรัฐยังคงไม่ปฏิเสธการเสนอตัวเป็นเจ้าภาพ สเตฟาน ชเนิลล์ โฆษกของรองผู้ว่าการรัฐ ได้แสดงความคิดเห็นว่ายังอาจมีสถานที่ซึ่งสามารถจัดการประกวดได้ในภูมิภาคนี้

 เมืองเจ้าภาพ
 เมืองที่เสนอเป็นเจ้าภาพ

## ประเทศที่เข้าร่วม

สถานีโทรทัศน์ระดับชาติที่เป็นสมาชิกอีบียูจะมีสิทธิ์เข้าร่วมการประกวดเพลงยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด ประเทศเจ้าภาพออสเตรีย ประเทศฝรั่งเศส เยอรมนี อิตาลี และสหราชอาณาจักรจะได้รับสิทธิ์เข้ารอบชิงชนะเลิศโดยอัตโนมัติ ในขณะที่ประเทศอื่นๆ ทั้งหมดจะถูกจัดให้ประกวดกันในหนึ่งในสองรอบรองชนะเลิศ

อีบียูประกาศรายชื่อประเทศจะเข้าร่วมการประกวดปี 2025 เมื่อวันที่ 15 ธันวาคม ค.ศ. 2025 ว่ามีทั้งหมด 35 ประเทศที่เข้าร่วม โดยมี   และที่กลับมาเข้าร่วมอีกครั้ง ในขณะที่   และไม่กลับเข้าร่วมการประกวดอีกครั้ง เพื่อแสดงจุดยืนในการต่อต้านการเข้าร่วมการประกวดของภายหลังการฆ่าล้างเผ่าพันธุ์กาซา นับเป็นการคว่ำบาตรการประกวดเพลงยูโรวิชันครั้งใหญ่ที่สุดตั้งแต่ ซึ่งมีห้าประเทศไม่กลับมาเข้าร่วมการประกวดภายหลังมีเพลงที่ชนะเลิศถึงสี่เพลงใน

ในปีนี้มีศิลปินที่กลับมาเข้าร่วมการประกวดอีกครั้งสองราย ซึ่งคือวานิลลานินจา ตัวแทนจากประเทศเอสโตเนียซึ่งเคยเข้าร่วมการประกวดปี 2005 ในนามของ และเซนิตจากประเทศซานมารีโน ซึ่งเคยเข้าร่วมการประกวดปี 2011 และปี 2021 (และเดิมจะเข้าร่วมการประกวดปี 2020) อีกทั้งยังมีอาลิตสยา ตัวแทนของประเทศโปแลนด์ที่เดิมจะต้องเป็นตัวแทนของโปแลนด์ในการประกวดปี 2020 ก่อนการยกเลิกการประกวด; อาลีออนา มูน ซึ่งเคยเป็นตัวแทนของ และให้เสียงคลอแก่ปาชา ปาร์เฟนีในการประกวดปี 2012 จะกลับมาให้เสียงคลอแก่ซาโตชิอีกครั้ง; และบซีเคบี ตัวแทนของประเทศจอร์เจีย เป็นผู้ชนะการประกวดเพลงจูเนียร์ยูโรวิชันปี 2008 สำหรับ

### กรณีการคว่ำบาตรเนื่องจากการเข้าร่วมการประกวดของอิสราเอล
ภายหลังการโจมตีซึ่งนำมาสู่สงครามในกาซา ได้เกิดประเด็นเกี่ยวกับการเข้าร่วมการประกวดเพลงยูโรวิชันของอิสราเอลในช่วงภาวะสงคราม โดยมีการเรียกร้องให้ตัดสิทธิ์อิสราเอลออกจากการประกวด และมีการแสดงออกเชิงต่อต้านตลอดช่วง และ 2025 อีกทั้งยังมีประเด็นที่เกี่ยวกับ "เฮอร์ริเคน" ของเอเดน โกลัน ผลงานของอิสราเอลในการประกวดปี 2024 ที่ในฉบับดั้งเดิมซึ่งใช้ชื่อ "อ็อกโทเบอร์เรน" มีการกล่าวถึงการโจมตี 7 ตุลาคมในอิสราเอล ซึ่งเป็นการทำผิดกฎความเป็นกลางทางการเมืองของการประกวด ส่งผลให้ต้องมีการเขียนเพลงนี้ใหม่ ในการประกวดทั้งสองปีนั้น อิสราเอลทำผลงานได้ในอันดับที่ห้าเมื่อการประกวดปี 2024 และอันดับที่สองในปี 2025 โดยทั้งสองผลงานได้รับคะแนนจากผู้ชมมากที่สุดในสองอันดับแรกของการประกวดปีนั้น ๆ ซึ่งส่วนหนึ่งมาจากมาตรการประชาสัมพันธ์ของรัฐบาลอิสราเอล ที่ช่วยสร้างคะแนนเสียงและสนับสนุนผลงานของตน โดยสำหรับปี 2024 กระทรวงการต่างประเทศของอิสราเอลได้ออกมายืนยันการดำเนินการมาตรการนี้ และพบมาตรการในลักษณะเดียวกันในปี 2025 ซึ่งเป็นการเปิดเผยจาก *ยูโรวิชันนิวส์สปอตไลต์* โครงการตรวจสอบข้อมูลและข่าวกรองจากแหล่งข่าวเปิดโดยอีบียู ในปี 2025 สำนักงานโฆษณาแห่งรัฐบาลอิสราเอลได้มีการเผยแพร่โฆษณาประชาสัมพันธ์ชุดหนึ่ง ซึ่งมีการตอบรับมากกว่า 68 ล้านครั้ง ภายหลังรอบชิงชนะเลิศของการประกวดปี 2025 สถานีโทรทัศน์ที่เข้าร่วมหลายแห่งได้เรียกร้องให้มีการปรับระบบการลงคะแนนของผู้ชมใหม่

   และ ได้ประกาศความตั้งใจจะไม่เข้าร่วมการประกวด 2026 ตั้งแต่แรก โดยประเทศอื่น ๆ ที่จะเข้าร่วมต่อเมื่อได้มีการบรรลุข้อตกลงกับอีบียูด้วยเหตุทั้งหมดนี้ คณะกรรมการของการประกวดได้ขยายกำหนดการยืนยันการเข้าร่วมจากวันที่ 13 ตุลาคม ไปเป็นช่วงกลางเดือนธันวาคม ซึ่งการยืนยันในช่วงเวลาที่กำหนดจะไม่ต้องเสียค่าปรับใด ๆ แก่อีบียู ซึ่งมาตรการนี้เป็นการเปิดโอกาสให้มีการปรึกษาหารือกับสถานีโทรทัศน์สมาชิกเกี่ยวกับการเข้าร่วมของอิสราเอล ซึ่งกำหนดไว้ว่าจะมีการประชุมสามัญของอีบียูในวันที่ 4 และ 5 ธันวาคม เดิมจะมีการนัดประชุมพิเศษเพื่อหารือและตัดสินในการเข้าร่วมการประกวดของอิสราเอลในช่วงต้นเดือนพฤศจิกายน แต่ได้ถูกยกเลิกไปหลังมีการบรรลุข้อตกลงหยุดยิงและแผนสันติภาพซึ่งมุ่งเพื่อยุติสงคราม การประชุมในวันที่ 4 ธันวาคมได้มีการเห็นชอบในการปรับแก้ระบบการลงคะแนนเสียงใหม่ โดยข้ามขั้นตอนการลงคะแนนเสียงแยกต่างหากเกี่ยวกับการเข้าร่วมของอิสราเอล และอนุญาตให้อิสราเอลเข้าร่วมการแข่งขันได้ ส่งผลให้สถานีโทรทัศน์จากสี่ประเทศที่กล่าวข้างต้นประกาศยืนยันการไม่เข้าร่วมการประกวดปี 2026 โดยเมื่อวันที่ 10 ธันวาคม ได้ประกาศไม่เข้าร่วมการประกวดด้วย พร้อมกันนั้น สถานีโทรทัศน์ที่เข้าร่วมของไอร์แลนด์ สโลวีเนีย และสเปนประกาศจะไม่ถ่ายทอดสดการประกวด นับเป็นครั้งแรกของไอร์แลนด์ตั้งแต่ปี 1963 ของสโลวีเนียตั้งแต่ปี 1985 และของสเปนตั้งแต่ปี 1961 การไม่เข้าร่วมการประกวดของประเทศสเปนนั้นส่งผลให้กลุ่ม "บิ๊กไฟว์" มีสมาชิกไม่ครบถ้วนเป็นครั้งแรกตั้งแต่การเพิ่มเข้ากลุ่มในปี  สื่อหลายสำนักบรรยายการคว่ำบาตรการประกวดในครั้งนี้ว่าเป็น "วิกฤตครั้งใหญ่ที่สุดในประวัติศาสตร์ของการประกวดเพลงยูโรวิชัน" นอกจากนี้แล้ว ยังมีการประท้วงโดยผู้ชนะการประกวดในอดีตอย่างเนโม () และชาร์ลี แม็คเก็ตติแกน ( ร่วมกับพอล แฮร์ริงตัน) ได้คืนถ้วยรางวัลของตนเองให้แก่อีบียู

ประเทศดังต่อไปนี้ไม่ได้เข้าร่วมการประกวดเพลงยูโรวิชันปี 2026 เนื่องจากการคว่ำบาตรเนื่องจากการเข้าร่วมการประกวดของอิสราเอล:
* แม้อาร์อูเวจะประกาศว่าจะคัดเลือกตัวแทนของประเทศในการประกวดปี 2026 ผ่านเซิงวาเคปป์นินการประกวดเพลงระดับชาติ แต่เมื่อวัน 8 กันยายน ค.ศ. 2025 สเตฟาน ยน ฮาฟสเตน์ ประธานคณะกรรมการบริหารของอาร์อูเว ได้กล่าวว่าการเข้าร่วมการประกวดของไอซ์แลนด์นั้นยังไม่แน่นอน และจะขึ้นอยู่กับว่าอิสราเอลจะสามารถเข้าร่วมการประกวดได้หรือไม่ เมื่อวันที่ 26 พฤศจิกายน คณะกรรมการบริหารของอาร์อูเวได้มีมติให้มีการเสนอการตัดสิทธิ์อิสราเอลจากการแข่งขัน และในวันที่ 10 ธันวาคม ไอซ์แลนด์ได้ประกาศจะไม่เข้าร่วมการประกวดหลังการประชุมใหญ่หลายว่าก่อนหน้า
* เมื่อวันที่ 11 กันยายน ค.ศ. 2025 อาร์ทีอี ได้กล่าวว่าถ้าอิสราเอลได้รับอนุญาตให้เข้าประกวด ไอร์แลนด์จะไม่เข้าร่วมด้วย โดยอ้างถึงการฆ่าล้างเผ่าพันธุ์กาซาและเหตุฆาตกรรมนักข่าวระหว่างสงครามในกาซา โดยทางสถานีจะรอผลของการประชุมใหญ่ของอีบียูในเดือนธันวาคม ในวันที่ 4 ธันวาคม ไอร์แลนด์ยืนยันที่จะไม่เข้าร่วมและไม่ถ่ายทอดสดการประกวด
* แม้เดิมจะประกาศว่าเนเธอร์แลนด์จะคัดเลือกตัวแทนประเทศสำหรับการประกวดเพลงยูโรวิชันปี 2026 ภายในองค์กรเอง แต่เมื่อวันที่ 12 กันยายน ค.ศ. 2025 อาโฟรทรอสได้กล่าวว่า "เราไม่สามารถหาเหตุผลมาสนับสนุนการเข้าร่วมของอิสราเอลได้อีกต่อไปแล้ว ในเมื่อยังคงมีการก่อให้เกิดความทุกข์ทรมานอย่างร้ายแรงในฉนวนกาซา" และกล่าวอ้างถึงมาตรการประชาสัมพันธ์ของรัฐบาลอิสราเอลในการช่วยสร้างฐานคะแนนเสียงในการประกวดครั้งก่อนหน้า ต่อมาสถานีระบุว่า จะไม่เปลี่ยนแปลงจุดยืนเกี่ยวกับการประกวดปี 2026 แม้ว่าจะมีการบรรลุข้อตกลงหยุดยิงหรือความขัดแย้งอิสราเอล–ปาเลสไตน์จะพัฒนาไปในทางอื่นก็ตาม และจะประเมินการเข้าร่วมอีกครั้ง "ในปีต่อ ๆ ไป" โดยขึ้นอยู่กับสถานการณ์ในขณะนั้น ในวันที่ 4 ธันวาคม อาโฟรทรอสประกาศจะคว่ำบาตรการประกวด
* เมื่อวันที่ 4 กันยายน ค.ศ. 2025 แอร์เตเวเอสแอลโอระบุว่าจะตัดสินใจว่าจะเข้าร่วมในปี 2026 หรือไม่ หลังจากที่อีบียูตัดสินใจเกี่ยวกับการเข้าร่วมในอนาคตของอิสราเอลและแก้ไขข้อกังวลเกี่ยวกับความโปร่งใสของการลงคะแนนในเดือนธันวาคม ต่อมาสถานีโทรทัศน์ได้แถลงจุดยืนในวันที่ 12 กันยายน และอีกครั้งในวันที่ 27 พฤศจิกายน ว่าจะไม่เข้าร่วมหากอิสราเอลได้รับอนุญาตให้เข้าร่วมการแข่งขัน ในวันที่ 4 ธันวาคม สโลวีเนียยืนยันที่จะไม่เข้าร่วมและไม่ถ่ายทอดสดการประกวด
* ในเดือนพฤษภาคม ค.ศ. 2025 โฆเซ ปาโบล โลเปส ประธานของเอเรเตอูเบเอ ได้ประกาศในเบื้อต้นว่าจะคัดเลือกตัวแทนประเทศสำหรับการประกวดปี 2026 ผ่านเบนิดอร์มเฟส การประกวดเพลงระดับชาติที่จัดตั้งแต่ปี 2022 เมื่อวันที่ 9 กันยายน มีรายงานว่าการตัดสินใจเกี่ยวกับการเข้าร่วมจะเกิดขึ้นในเดือนธันวาคม หลังจากการประชุมใหญ่สามัญของอีบียู และเบนิดอร์มเฟสจะยังคงจัดขึ้นต่อไปไม่ว่าการตัดสินใจจะเป็นอย่างไรก็ตาม เมื่อวันที่ 16 กันยายน คณะกรรมการบริหารของเอเรเตอูเบเอได้มีมติให้ถอนตัวและไม่ทำการถ่ายทอดสดการประกวดหากอิสราเอลเข้าร่วมด้วย เมื่อวันที่ 9 ตุลาคม  หัวหน้าฝ่ายสื่อสารของเอเรเตอูเบเอกล่าวว่า จุดยืนของสถานีโทรทัศน์ยังคงไม่เปลี่ยนแปลง แม้จะมีแผนสันติภาพที่เสนอขึ้นมาเมื่อเร็ว ๆ นี้ก็ตาม โลเปซได้ยืนยันเรื่องนี้อีกครั้งต่อหน้าคณะกรรมการควบคุมร่วมของรัฐสภาและวุฒิสภาของสเปนเมื่อวันที่ 27 พฤศจิกายน ในวันที่ 4 ธันวาคม สเปนยืนยันที่จะไม่เข้าร่วมและไม่ถ่ายทอดสดการประกวด

สำหรับกรณีของประเทศโปรตุเกส ซึ่งเอร์เตเปได้ยืนยันการเข้าร่วมการประกวดเพลงยูโรวิชันปี 2026 แล้ว แต่เมื่อวันที่ 10 ธันวาคม ศิลปิน 11 จาก 16 รายที่เข้าร่วมการประกวดเพลงระดับชาติ ฟึชตีวัลดากังเซา ประกาศว่าจะไม่เป็นตัวแทนของประเทศหากตนชนะการประกวด ซึ่งเอร์เตเปได้เปลี่ยนแปลงกฎการประกวดเมื่อเดือนในเดือนกันยายน ค.ศ. 2025 โดยกำหนดว่าผู้ชนะฟึชตีวัลดากังเซาไม่จำเป็นต้องเป็นตัวแทนของโปรตุเกส

นอกเหนือจากแรงกดดันจากภายนอกที่ต้องการกีดกันอิสราเอลเนื่องจากสงครามในกาซาแล้ว การเข้าร่วมของอิสราเอลยังคงเป็นที่น่าสงสัย เนื่องจากร่างกฎหมายที่จะเพิ่มการควบคุมของรัฐบาลต่อความเป็นอิสระของสื่ออิสราเอล รวมถึงสถานีโทรทัศน์ไอพีบีซี ได้ถูกเสนอในรัฐสภาอิสราเอลโดยรัฐมนตรีว่าการกระทรวงการสื่อสาร ชโลโม คาร์ฮี นอกจากนี้ สถานีโทรทัศน์สมาชิกจากประเทศเบลารุส และรัสเซีย ได้ถูกถอดถอนสถานะสมาชิกอีบียูอย่างไม่มีกำหนดตั้งแต่ปี 2021 และ 2022 ตามลำดับ เนื่องด้วยเหตุผลที่คล้ายคลึงกันซึ่งละเมิดต่ออัตลักษณ์ในการดำเนินงานของอีบียู และจึงไม่มีสิทธิในการเข้าร่วมการประกวดเพลงยูโรวิชันตั้งแต่นั้นมา พระราชบัญญัติดังกล่าวยังไม่มีการประกาศบังคับใช้จากรัฐบาลอิสราเอล

## รูปแบบการดำเนินงาน
การประกวดเพลงยูโรวิชันปี 2026 จะดำเนินการโดยเอิสเตอร์ไรชิเชอร์รุนท์ฟุงค์ (โอแอร์เอ็ฟ) ทีมงานหลักประกอบด้วย ไมเคิล โครน เป็นผู้อำนวยการสร้าง, สเตฟาน เซชเนอร์ เป็นผู้อำนวยการสร้างรายการ, แดเนียล แฮค เป็นหัวหน้าฝ่ายผลิต, คริสติน ทิชี เป็นผู้จัดการฝ่ายเทคนิค, โรมัน โฮราเซค เป็นหัวหน้าฝ่ายสื่อสาร, ไอริส คูตเตอร์ เป็นผู้จัดการฝ่ายการตลาด, โอลิเวอร์ ลิงเงนส์ เป็นผู้จัดการงาน, คริสตินา ลาสนิก เป็นผู้ช่วยผู้บริหาร, คริสตินา ไฮนซ์เล-คอนราด เป็นเลขาธิการ และมาร์ติน เชเรนซี เป็นที่ปรึกษากฎหมาย ก่อนหน้านี้ เซชเนอร์, ทิชี, โฮราเซค, คูตเตอร์, ลิงเงนส์ และเชเรนซี ต่างเคยดำรงตำแหน่งที่คล้ายคลึงกันหรือคล้ายคลึงกันใน ในเวียนนา  และโรบิน ฮอฟแวนเดอร์จะทำหน้าที่เป็นผู้กำกับภาพ โดโรธี ไฟรเบอร์เกอร์ และมาร์ติน เกลเนอร์ จะเป็นผู้ประพันธ์ดนตรีประจำการประกวด และ and ทิม รูทเลดจ์เป็นผู้ออกแบบแสงสี

ในเดือนมิถุนายน ค.ศ. 2025 อีบียูได้ประกาศว่ามัตติน เอิสเตอดอลจะก้าวลงจากตำแหน่งผู้ดูแลฝ่ายบริหารของการประกวด โดยมาร์ติน กรีน ผู้อำนวยการการประกวด จะเข้ารับหน้าที่แทนเอิสเตอดอลเป็นการชั่วคราว ในวันที่ 1 ตุลาคม เกิร์ต คลาร์ก ได้รับการแต่งตั้งให้เป็นกลุ่มอ้างอิงของการแข่งขัน โดยเข้ามาแทนที่เอิสเตอดอล ไม่กี่วันต่อมา ได้มีการเปิดเผยว่าเขาจะรับตำแหน่งผู้อำนวยการบริหารของการประกวดเพลงยูโรวิชันที่จัดตั้งขึ้นใหม่

การศึกษาของสถาบันได้ประมาณค่าใช้จ่ายสำหรับการจัดการประกวดอยู่ที่ 36 ล้านยูโร โดยสภาเทศบาลเวียนนาจะสนับสนุนเงิน 22.6 ล้านยูโร และจากอีบียูอีกห้าล้านยูโรให้กับงบประมาณของการประกวด

### ระบบการลงคะแนนเสียง
เมื่อวันที่ 21 พฤศจิกายน ค.ศ. 2025 อีบียูได้ประกาศการปรับเปลี่ยนระบบการลงคะแนนเสียงสำหรับการประกวดปี 2026 โดยผลการแข่งขันในรอบรองชนะเลิศจะนับคะแนนจากทั้งคณะกรรมการและผู้ชม ซึ่งเป็นระบบที่ใช้มาตั้งแต่ ถึง  นอกจากนี้ยังเพิ่มจำนวนคณะกรรมการของแต่ละประเทศจากเดิมห้าคนเป็นเจ็ดคน โดยสองคนต้องมีอายุระหว่าง 18 ถึง 25 ปี และขยายขอบเขตของประวัติวิชาชีพที่เข้าเกณฑ์ให้กว้างยิ่งขึ้น รวมถึงการปรับลดจำนวนคะแนนโหวตสูงสุดต่อวิธีการชำระเงินลงจาก 20 เหลือ 10 อีบียูกล่าวว่าการปรับเปลี่ยนระบบการลงคะแนนเสียงนี้นั้นเป็นเพื่อป้องกันการทุ่มคะแนนเสียงผ่านบุคคลที่สาม

### อัตลักษณ์และเวทีการแสดง
เมื่อวันที่ 18 สิงหาคม ค.ศ. 2025 สหภาพการแพร่สัญญาณวิทยุและโทรทัศน์แห่งยุโรป (อีบียู) ได้เปิดตัวตราสัญลักษณ์หลักรุ่นใหม่ ซึ่งออกแบบโดยพัลส์ () สตูดิโอสร้างแบรนด์ในเชฟฟีลด์ เพื่อเฉลิมฉลองครบรอบ 70 ปีของการประกวดเพลงยูโรวิชัน นอกจากนี้ยังมีการเปิดตัวองค์ประกอบการออกแบบใหม่ที่ชื่อว่า "คะมีเลียนฮาร์ท" ซึ่งประกอบด้วย "หัวใจยูโรวิชัน" จำนวน 70 ชั้น แสดงผลด้วย 3 มิติ และสามารถปรับเปลี่ยนให้เหมาะสมกับความต้องการของประเทศเจ้าภาพในอนาคต

เวทีสำหรับประกวดปี 2026 ได้เปืดตัวเมื่อวันที่ 16 ธันวาคม โดยเป็นผลงานของฟลอเรียน วีแดร์ นักออกแบบงานสร้างชาวเยอรมัน นับเป็นการประกวดครั้งที่เก้าที่เขาได้เป็นผู้ออกแบบ การออกแบบนี้มีพื้นฐานมาจากสามองค์ประกอบหลัก ได้แก่ ใบไม้ เส้นโค้ง และโครงสร้าง ซึ่งประกอบด้วยพื้นผิวแอลอีดีรูปทรงใบไม้โค้ง ส่วนโค้งที่กว้าง และโครงสร้างที่ซับซ้อน

### โปสการ์ด
โปสการ์ด เป็นวิดีโอสั้นแนะนำศิลปินที่ฉายทางโทรทัศน์ระหว่างการเตรียมเวทีสำหรับการแสดงชุดต่อไป ในปีนี้ได้ถ่ายทำตั้งแต่เดือนตุลาคม ค.ศ. 2025 โดยเกบฮาร์ดท์โปรดักชันส์จากเมิดลีง โปสการ์ดดังกล่าวจะมีรูปศิลปินดื่มด่ำอยู่ในสถานที่ที่สวยงามต่าง ๆ ทั่วออสเตรีย โดยมีโปสการ์ดจริงที่ทำขึ้นสำหรับศิลปินแต่ละคน

### พิธีกร
โอแอร์เอ็ฟได้ประกาศรายชื่อพิธีกรสำหรับการประกวดเมื่อวันที่ 29 มกราคม ค.ศ. 2026 ซึ่งได้แก่วิกโทรีอา สวารอฟสกี และมิชชาเอล โอสทร็อฟสกี

### การจับสลากแบ่งกลุ่มรอบรองชนะเลิศ

การจับสลากแบ่งกลุ่มรอบรองชนะเลิศได้จัดขึ้นในวันที่ 12 มกราคม ค.ศ. 2026 ประเทศที่เข้าประกวดในรอบรองชนะเลิศทั้ง 30 ประเทศจะถูกแบ่งออกเป็นกลุ่มต่าง ๆ ตามรูปแบบการลงคะแนนในอดีต โดยมีจุดประสงค์เพื่อลดโอกาสในการการลงคะแนนแบบกลุ่มและเพิ่มความระทึกใจในรอบรองชนะเลิศ นอกจากนี้ยังเป็นการกำหนดว่าประเทศที่ผ่านเข้ารอบรองชนะเลิศโดยอัตโนมัติทั้งหกประเทศ ซึ่งได้แก่ ประเทศเจ้าภาพประเทศออสเตรีย ฝรั่งเศส เยอรมนี อิตาลี และสหราชอาณาจักรจะลงคะแนนเสียง ออกอากาศ และทำการแสดงในรอบรองชนะเลิศรอบใด โดยการแสดงนี้จะไม่ได้ทำการแข่งขันกับประเทศอื่น ๆ

## ภาพรวม
### รอบรองชนะเลิศรอบที่ 1
การประกวดรอบรองชนะเลิศรอบที่ 1 จะจัดขึ้นในวันที่ 12 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลางโดย 15 ประเทศที่เข้าร่วม

### รอบรองชนะเลิศรอบที่ 2
การประกวดรอบรองชนะเลิศรอบที่ 2 จะจัดขึ้นในวันที่ 14 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดย 15 ประเทศที่เข้าร่วม

### รอบชิงชนะเลิศ
การประกวดรอบชิงชนะเลิศจะจัดขึ้นในวันที่ 16 พฤษภาคม ค.ศ. 2025 เวลา 21:00 น. ตามเวลาออมแสงยุโรปกลาง โดยจะมี 25 ประเทศเข้าร่วมการแข่งขันรอบชิงชนะเลิศ ได้แก่ ประเทศเจ้าภาพออสเตรีย ประเทศฝรั่งเศส เยอรมนี อิตาลี และสหราชอาณาจักร และประเทศในสิบอันดับแรกของรอบรองชนะเลิศทั้งสองรอบ โดยประเทศที่เข้าร่วมการแข่งขันทั้งหมด 35 ประเทศพร้อมคณะกรรมการและผลการลงคะนนเสียงทางโทรทัศน์ รวมถึงประเทศที่ไม่ได้เข้าร่วมการแข่งขันภายใต้คะแนนโหวตออนไลน์ "ส่วนที่เหลือของโลก" จะลงคะแนนในรอบชิงชนะเลิศ

## การถ่ายทอดสด
ผู้แพร่ภาพกระจายเสียงที่เข้าร่วมทั้งหมดสามารถเลือกที่จะให้ผู้บรรยายในสถานที่หรือจากระยะไกลให้ข้อมูลการประกวดและการลงคะแนนเสียงแก่ผู้ชมในพื้นที่การแพร่สัญญาณของตนได้ แม้ว่าพวกเขาจะต้องฉายรอบชิงชนะเลิศและรอบรองชนะเลิศที่ประเทศของตนลงคะแนนเสียง แต่ผู้แพร่ภาพกระจายเสียงส่วนใหญ่จะถ่ายทอดสดทั้งสามรายการ ผู้แพร่ภาพกระจายเสียงที่ไม่ได้เข้าร่วมการประกวดบางรายยังถ่ายทอดการแข่งขันด้วย นอกจากนี้ยังมีการถ่ายทอดสดในช่องยูทูบทางการของการประกวดเพลงยูโรวิชันโดยไม่มีการบรรยายประกอบ ซึ่งดำเนินการมาอย่างต่อเนื่องตั้งแต่การประกวดในปี 2015 จนถึงปัจจุบัน

## หมายเหตุ

## อ้างอิง

## แหล่งข้อมูลอื่น
* 

หมวดหมู่:การประกวดเพลงยูโรวิชัน
หมวดหมู่:เวียนนา
หมวดหมู่:งานแสดงดนตรี
หมวดหมู่:เหตุการณ์ในเดือนพฤษภาคม พ.ศ. 2569